Rěč a kubłanje
Zdźerženje a spěchowanje serbskeje rěče a kultury kaž tež žiweje dwurěčnosće ma wulki woznam w župje. Nimo serbskich pěstowarnjow „Alojs Andricki“ w Radworju a „Jan Radyserb Wjela“ w Budyšinje je tež w pěstowarnjach z Witaj-skupinami móžno, najmjeńšim dźěćom serbsku rěč posrědkować.
W lěće 1998 wutworjeny Witaj-projekt zapřija serbsku rěč do kubłanja dźěći. Witani su we Witaj-skupinach wšitke dźěći – z měšanych, ze serbskich a z němskich swójbow.
Lěpšina dwurěčneho kubłanja we Łužicy je, zo wjedźe so serbskorěčne kubłanje po pěstowarni tež na šulach dale. Při tym rozsudźa starši, hač pósćelu swoje dźěći na serbsku šulu ze serbšćinu jako wuwučowacej rěču we wjacorych předmjetach abo hač sćelu je na šulu, hdźež wuwučuje so serbšćina jako cuza rěč. Serbske zakładne a wyše šule su w Budyšinje a w Radworju. We wjacorych druhich šulach regiona je móžno, serbšćinu jako přidatny rěčny předmjet wuzwolić.
Na slědowacych šulach wuwučuje so serbsce:
Serbska zakładne šula Budyšin
Serbska zakładna šula „Dr. Marja Grólmusec“ Radwor
Serbska wyša šula Budyšin
Serbska wyša šula „Dr. Marja Grólmusec“ Radwor
Serbski gymnazij Budyšin
Serbska fachowa šula za socialnu pedagogiku při Powołanskim šulskim centrumje za hospodarstwo a techniku w Budyšinje
Na slědowacych šulach wuwučuje so serbšćina jako cuza rěč:
Zakładna šula Bošecy
Zakładna šula Bart
Zakładna šula Hodźij
Zakładna šula Wulka Dubrawa
Zakładna šula Bukecy
Zakładna šula Rakecy
Zakładna šula Njeswačidło
Zakładna šula Hućina
Domowina prócuje so syć Witaj-skupinow stajnje rozšěrjeć a serbskorěčneho kubłanje na šulach zdźeržeć.
hrv_Latn szl_Latn szl_Latn szl_Latn pag_Latn pol_Latn pol_Latn szl_Latn szl_Latn als_Latn szl_Latn pol_Latn pol_Latn pol_Latn szl_Latn szl_Latn pol_Latn est_Latn pol_Latn bos_Latn slk_Latn